**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u -**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 11.04.2023. godine, broj: 01-3-14-5-2/23 imenovani smo u komisiju za ocjenu i odbranu završnog rada na drugom (II) ciklusu studija (4+1) studenta **Elvisa Hodžića** pod naslovom:

**EVROPSKI UPRAVNI PROSTOR I JAVNA UPRAVA U BOSNI I HERCEGOVINI**

Komisija je u sastavu:

1. Prof. dr. Nermina Mujagić, predsjednik
2. Prof. dr. Elmir Sadiković, član/mentor
3. Prof.dr. Ehlimana Spahić, član
4. Prof.dr. Hamza Karčić– zamjenik člana

Mentor rada je prof.dr. Elmir Sadiković.

Shodno Pravilima studiranja drugi (II) ciklus studija (studij 4+1) na Univerzitetu u Sarajevu, student je podnijeo zahtjev za ocjenu i odbranu završnog rada i priložio sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i ECTS bodovima.

Komisija konstatira da je student Elvis Hodžić položio sve ispite i izvršio druge obaveze predviđene studijskim programom.

Pregledom rada komisija je ocijenila da se student Elvis Hodžić pridržavao teme za izradu završnog rada. Daje se kratak rezime završnog rada:

Završni rad „**EVROPSKI UPRAVNI PROSTOR I JAVNA UPRAVA U BOSNI I HERCEGOVINI**“ kandidata Elvisa Hodžića je napisan na 87 stranica teksta i strukturiran u pet poglavlja. Rad u cjelini predstavlja politološku kritičku analizu dometa upravne konvergencije Bosne i Hercegovine u integracijskom procesu u EU. Reforma javne uprave se javlja kao jedan od ključnih uslova postizanja punopravnog članstva u EU. Transparentna, odgovorna i efikasna uprava je ne samo uslov postizanja punopravnog članstva u EU, nego i pretpostavka stvaranja institucionalnih uslova ekonomskog, socijalnog i demokratskog razvoja Bosne i Hercegovine. Elaboracijom prinicpa na kojima se zasniva i na kojima funkcionira javna uprava u EU kandidat Elvis Hodžić identificira nedostatke upravnog razvoja Bosne i Hercegovine. Postavljene istraživačke hipoteze kandidat je, pored teorijske analize, testirao provedenim empirijskim istraživanjem.

Komisija konstatira da je završni rad studenta Elvisa Hodžića rad u kojem je student obradio odabranu temu primjenom naučnih/stručnih metoda, te time dokazao da je savlao nastavni plan i program studija, stekao potrebno znanje i osposobio se za njegovu primjenu, kao i da je osposobljen da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže **Vijeću Fakulteta političkih nauka** Univerziteta u Sarajevu da prihvati izvještaj i studentu **Elvisu Hodžiću** odobri javnu odbranu.

Sarajevo, 16.05.2024. godine

K O M I S I J A:

|  |  |
| --- | --- |
| 1. |  |
| 2. | Prof. dr. Nermina Mujagić - predsjednik |
| 3. | Prof. dr. Elmir Sadiković – član/mentor |
|  | Prof. dr. Ehlimana Spahić – član |